**ORGANIZACIJA NASTAVE ZA UČENIKE U ŠKOLSKOJ GODINI 2020./2021.**

**Upute su usklađene s Uputama MZO i HZJZ u cilju sprječavanja i suzbijanja epidemije COVID-19.**

**DOLAZAK UČENIKA I RODITELJA U ŠKOLU**

1. Djeca u školu dolaze sama, organiziranim prijevozom ili u pratnji roditelja.
2. U školu je iznimno dozvoljen ulazak samo jednom roditelju u pratnji učenika 1. razreda ili djetetu s teškoćama u razvoju koji nema osiguranu podršku pomoćnika u nastavi i ne može samo ući u školu. Roditelj koji ulazi u školu obvezan je držati razmak od 1,5 metra u odnosu na druge učenike/djelatnike škole i u školu obvezno ulazi s maskom.
3. Dijete u školu ne smije dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19. Ako iste simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.
4. Roditelji/skrbnici koji dovode i odvode djecu u školu to čine na način da ne ulaze u školu.
5. U školu učenici ulaze prema unaprijed utvrđenom rasporedu po razredima i samo u vrijeme koje je utvrđeno za ulazak njihovog razreda. Ulazak učenika u školu i odlazak do razreda nadziru dežurni učitelji (učitelji koji održavaju prvi nastavni sat). Učenik se odmah nakon ulaska upućuje prema garderobi gdje se preobuva i nakon toga odlazi do toaleta ili razreda na pranje ruku sapunom i vodom. Pranje ruku prije ulaska u učionicu nadgleda učitelj.

6. Po završetku pranja ruku učenici pod nazdorom svoje učiteljice/učiteljice koja s njima održava prvi nastavni sat ulaze u učionicu i smještaju se na svoje radno mjesto. Kad svi učenici jedne razredne skupine uđu u svoj razred, tada počinju ulaziti učenici druge skupine u školu.

# Matične učionice za razrede:

|  |  |
| --- | --- |
| 1 | 2. a, 8. a |
| 2 | 4. a, 5. a |
| 3 | 3. a, produženi boravak |
| 4 | 1. a, 6. a |
| Strani jezik | 7. a |

**BORAVAK UČENIKA U ŠKOLI**

1. Učenici bi trebali što je više moguće održavati distancu (fizičku udaljenost) od druge djece i odraslih (preporučeno 1,5 m).
2. Tijekom boravka u školi učenik isključivo boravi u svom razredu.
3. Učenik prostoriju u kojoj boravi njegov razred smije napustiti samo u slučaju odlaska na toalet, blagovanja, pranja ruku, izlaska u dvorište škole, odlaska u informatičku učionicu ili knjižnicu te radi aktivnosti na otvorenom i to isključivo na način da se ne miješa s djecom iz drugih razreda.

Predviđeni toaleti po razredima:

|  |  |
| --- | --- |
| Toaleti u školi kod učionice 2 (3 toaleta s oznakama razreda) | 1, 2, 4, 5, 6, 8 |
| Toalet kod knjižnice | 3, 7 |
| Toalet kod uprave škole | za djelatnike |

1. Učenici trebaju redovito i pravilno prati ruke prije ulaska u svoju učionicu, prije konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo. Nakon pranja ruku vodom i sapunom ruke treba osušiti papirnatim ručnikom za jednokratnu upotrebu koji se nakon korištena baca u koš.
2. Učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u koš te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
3. Preporuča se i potiče učenike da ne dodiruju usta, nos, oči i lice kao i da ne stavljaju ruke i predmete u usta. Učenici ne bi trebali dijeliti čaše, šalice, drugo posuđe i pribor za jelo s drugom djecom. Svako dijete samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.

7. Učenici razredne nastave (od 1. do 4. razreda) ne nose zaštitne maske, a učenici predmetne nastave (od 5. do 8. razreda) nose, ako nije moguće održati fizičku udaljenost od drugih učenika i osoba u učionici. (u svim učionicama osigurana je udaljenost osim u učionici Informatike).

1. Masku mogu nositi učenici koji to žele i oni učenici koji su u skupinu izrazito vulnerabilnih osoba i kojima je nošenje maske preporučio liječnik.

**ORGANIZACIJA BORAVKA UČENIKA U ŠKOLI**

1. Nastava se u školi organizira za sve učenike od 1. do 8. razreda i sva djeca su je obvezna pohađati.
2. Tijekom nastave učenici jednog razreda ne miješaju se s učenicima drugog razreda.
3. U razrednoj nastavi s učenicima boravi njihova učiteljica razredne nastave. Učitelji vjeronauka, njemačkog i engleskog jezika te informatike održavat će nastavu pod maskom.
4. U predmetnoj nastavi s učenicima borave predmetni učitelji koji će nositi maske.
5. Tijekom odmora učenici ostaju u svojoj učionici, školsko zvono se ukida.

RASPORED ZVONA – RN:

1. sat 8:00 – 8:40 h
2. sat 8:45 – 9:25 h
3. sat 9:30 – 10:10 h
4. sat 10:15 – 10:55 h
5. sat 11:00 – 11:40 h

RASPORED ZVONA – PN:

1. sat 12:15 – 12:55 h
2. sat 13:00 – 13:40 h
3. sat 13:45 – 14:25 h
4. sat 14:30 – 15:10 h
5. sat 15:15 – 15:55 h
6. sat 16:00 – 16:40 h
7. sat 16:45 – 17:25 h
8. Nastava TZK odvija se kad god je to moguće u vanjskim prostorima, odnosno u školskom dvorištu. Kod održavanja nastave u zatvorenom prostoru primjenjuju se Preporuke za treninge i športsko-rekreativne aktivnosti u zatvorenim športskim objektima.
9. Nastava informatike održavat će se u učionici informatike.
10. Učenici smiju ići u knjižnici ako je u knjižnici knjižničarka. Učenici se ne smiju samostalno kretati knjižnicom i uzimati knjige.
11. Za vrijeme trajanja proglašene epidemije COVID-19 ne organiziraju se ekskurzije učenika, izvanučionična nastava i sl.
12. Roditeljski sastanci i informacije održavat će se na daljinu ili u vanjskom prostoru škole s osiguranom udaljenošću.
13. Učitelj koji je održao zadnji nastavni sat učenicima razredne nastave ostaje s učenicima koji idu u produženi boravak do 12 sati, kada učenike preuzima učiteljica u produženom boravku, koja s učenicima ostaje do 17 sati.

**ODLAZAK UČENIKA IZ ŠKOLE**

1. Odlazak učenika iz škole odvija se prema utvrđenom protokolu za izlazak svakog pojedinog razreda i to na način da ne dolazi do kontakta između djece različitih razreda.
2. Nakon preobuvanja djeca se bez zadržavanja upućuju prema izlasku iz škole.
3. Izlazak učenika iz škole nadgleda učitelj koji s njima održava zadnji školski sat, te vodi brigu o održavanju distance i pridržavanju svih ostalih mjera kod izlaska učenika iz škole.
4. Učenici koji su u programu produženog boravka napuštaju školu između 15.30 i 17 sati. Pri dolasku ispred školske zgrade roditelj kontaktira učitelja u produženom boravku i učitelj upućuje dijete prema izlazu. Roditelji ne ulaze u školsku zgradu. Dok čekaju djecu, roditelji drže međusobni razmak od 1,5m.

**PRIJEVOZ UČENIKA**

1. Učenici su kod ulaska u autobus, tijekom vožnje i kod izlaska autobusa dužni održavati fizičku distancu i nositi masku.

2. Učenici se tijekom vožnje organiziranim prijevozom grupiraju prema razredima na način da se izbjegava miješanje učenika različitih razreda.

**POSTUPANJE U SLUČAJU SUMNJE U ZARAZU KOD DJETETA**

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) dijete/učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti školu.

2. Ako djeca razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete. Do dolaska roditelja dijete se izolira u prikladnoj prostoriji. Odmah po utvrđivanju simptoma djetetu je potrebno osigurati masku za lice, a učitelju koji prati dijete do prostorije za izolaciju i boravi s njime treba osigurati masku. Po odlasku djeteta dezinficira se prostorija u kojoj je dijete bilo izolirano.

3. Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.

4, Kod pojedinačnog slučaja pojave simptoma koji mogu upućivati na zarazu COVID-19, razredn u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

5. Kad se kod djeteta/učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod koji se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.

Ravnateljica: Tatjana Bračun Haddad, prof.